Public procurement notice: Prior Information Notice Without Call For Competition
Published: 2022-02-02
Buyer: Istekki Oy
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Istekki tulee kilpailuttamaan vuonna 2022 itseilmoittautumisjärjestelmät ja siihen liittyvät tuki- ja ylläpitopalvelut
Istekki tulee kilpailuttamaan vuonna 2022 itseilmoittautumisjärjestelmät ja siihen liittyvät tuki- ja ylläpitopalvelut. Tämän tietopyynnön tarkoituksena on selvittää markkinoilla toimivat palveluntuottajat, heidän tuotteensa sekä mahdollistaa avoin keskustelu Istekki Oy:n ja palveluntuottajien välillä. Tietopyyntö toimii osana kilpailutuksen valmistelua sekä mahdollistaa tarjouspyynnön luonnosmateriaalien kommentoinnin.
Tällä tietopyynnöllä Istekki hakee tietoa erilaisista Itseilmoittautumisratkaisuista ja niiden soveltuvuudesta erilaisiin kohteisiin. Tulevan kilpailutuksen kautta Istekki tulee toimittamaan kokonainaispalveluratkaisuja erilaisille loppukäyttäjäkohteille. Kohteet ovat lähtökohtaisesti Sote-alan toimijoita, kuten sairaaloita, terveyskeskuksia, hammashoitoloita ja laboratorioita, joilla on itseilmoittautumisen osalta keskenään osin samoja tarpeita mutta myös toisistaan poikkeavia toimialakohtaisia toimintamalleja ja tarpeita.
Osassa kohteista on suuria päivittäisiä kävijämääriä palvelevia toimijoita, joissa järjestelmältä vaaditaan soveltuvuutta erilaisiin toimintamalleihin samassa organisaatiossa sekä laitteistoilta kovaa kestävyyttä. Lisäksi palvelukokonaisuus tulee sisältämään useita integraatioita ja ratkaisun tulee olla toimintavarma suurillakin käyttäjämäärillä.
Edellä mainittujen suurempien kohteiden lisäksi pienempien kohteiden itseilmoittautumisen tarve kohdistuu kevyempään ratkaisuun. Kohteissa on tarve tehostaa toimintaa itseilmoittautumista käyttäen mutta käyttäjämäärään suhteutettuna kustannuksien on pysyttävä maltillisena. Tämän tietopyynnön tarkoitus on myös selvittää eri käyttökohteisiin parhaiten sopivat ja kustannustehokkaimmat ratkaisut.
Istekki Oy haluaa tietoa, kuinka tarjottavalla ratkaisulla mahdollistetaan asiakkaiden sujuva ja tehokas asiointi (palvelukuvaus):
-soveltuuko ratkaisu osaksi sähköistä asiakaspolkua, esimerkiksi ajanvaraus sähköisesti -> reittiohjaus vastaanotolle -> ilmoittautuminen vastaanotolle jatko tarpeet huomioiden
-millaisia ratkaisuja palveluntuottajalla on asiakkaan omien mobiililaitteiden hyödyntämiseen ilmoittautumisessa
-voiko ratkaisua hyödyntää muuhun tehtävään toimintaan asiakasta vastaanotettaessa , esimerkiksi automaattiset ranneketulostukset sairaalaan tutkimuksiin tuleville, yhteystietojen tarkistamiseen tai toimintaohjeiden antamiseen ennen vastaanottoa
Lisäksi toivomme tietoa referenssikohteista, ratkaisun käyttöönoton vaativuudesta, ajallisesta kestosta sekä ratkaisun hinnoittelumallista.
Tämä tietopyyntö on oma erillinen osa kilpailutuksen valmistelua, eikä sisältö sido hankintayksikköä tai tietopyyntöön vastanneita palveluntuottajia mihinkään.
Istekki Oy on suomalainen, kasvava ja kehittyvä noin 900 työntekijän informaatioteknologian ja terveyden ja hyvinvoinnin teknologian asiantuntijaorganisaatio. Istekki toimii omistaja-asiakkaisiinsa nähden sidosyksikkönä, joka toteuttaa hankintoja omaa palvelutuotantoaan varten. Istekki Oy ei siten ole yhteishankintayksikkö. Yhtiömme vuoden 2020 liikevaihto oli 150 M€.
Tarjoamme omistaja-asiakkaillemme strategista kumppanuutta, kilpailukykyisiä palveluja ja asiantuntijayhteisön, jolla on laajaa ydinosaamista julkishallinnon ja terveydenhuollon teknologiaratkaisuista. Toimimme valtakunnallisesti vahvana sosiaali- ja terveydenhuollon alan organisaatioiden ja kuntien palveluintegraattorina. Visionamme on olla tärkeimmän työn arvostettu mahdollistaja tuottaessamme palveluja yli 50:lle omistaja-asiakkaallemme ympäri Suomen. Istekin toimipisteet sijaitsevat Kuopiossa, Tampereella, Jyväskylässä ja Oulussa.
Markkinoilla toimivat palveluntuottajat voivat lähettää järjestelmätuotetta/-palvelua koskevia materiaaleja otsikolla "381729 / TIETOPYYNTÖ Itseilmoittautumisjärjestelmä ja siihen liittyvät tuki- ja ylläpitopalvelut " osoitteeseen matias.epela@istekki.fi. Materiaalit tulee lähettää viimeistään 28.2.2022 klo 09.00 mennessä. Materiaalien odotetaan sisältävän vähintään perustiedot järjestelmästä, tuki- ja ylläpitopalvelusta, hinnoittelumalli-/logiikka sekä tiedot Istekin toimintaympäristön mukaisista tai vastaavista referensseistä. Lisäksi materiaalissa tulee tuoda ilmi mahdollinen halukkuus kommentoida Istekki Oy:n tarjouspyyntöluonnosta ennen julkaisua.